Nahitan Nández

Nahitan Michel Nández Acosta (sündinud 28. detsembril 1995 Punta del Estes) on Uruguay jalgpallur, kes mängib poolkaitsjana Itaalia kõrgliigaklubis Cagliari Calcio ja Uruguay jalgpallikoondises.

Ta alustas klubikarjääri Uruguay klubis Peñarol, mille põhimeeskonnas debüteeris ta 2014. aastal. Hooajal 2015–16 tuli ta klubiga Uruguay meistriks. 2017. aastal liitus ta Argentina kõrgliigaklubiga Boca Juniors, kellega tuli ta Argentina meistriks hooajal 2017–18.

2019. aasta augustis sõlmis ta viieaastase lepingu Cagliari Calcioga.

2015. aastal oli ta Uruguay kuni 20-aastaste koondise kapten juunioride maailmameistrivõistlustel. Uruguay jalgpallikoondises tegi Nández debüüdi sama aasta 8. septembril sõprusmängus Costa Rica vastu. Ta on kuulunud Uruguay koondisse 2018. aasta maailmameistrivõistlustel ning 2019. ja 2021. aasta Copa Américal.

 Saavutused 
Peñarol
Uruguay Primera División: 2015–16
Boca Juniors
Argentina Primera División: 2017–18
Supercopa Argentina: 2018

Kategooria:Uruguay jalgpallurid
Kategooria:Boca Juniorsi mängijad
Kategooria:Cagliari Calcio mängijad
Kategooria:Argentina Primera Divisióni mängijad
Kategooria:Serie A mängijad
Kategooria:Sündinud 1995